CELEX: 32009D0624
Language: bg
Date: 2009-08-28 00:00:00
Title: 2009/624/ЕО: Решение на Комисията от 28 август 2009 година за изменение на Решение 2004/211/ЕО по отношение на записите за Бразилия и Мавриций в списъка на трети страни и части от тях, от които е разрешен вносът в Общността на живи еднокопитни и сперма, яйцеклетки и ембриони от еднокопитни (нотифицирано под номер C(2009) 6385) (Текст от значение за ЕИП)

29.8.2009   
            
            
               BG
            
            
               Официален вестник на Европейския съюз
            
            
               L 227/7
            
         
      РЕШЕНИЕ НА КОМИСИЯТА
   
   от 28 август 2009 година
   за изменение на Решение 2004/211/ЕО по отношение на записите за Бразилия и Мавриций в списъка на трети страни и части от тях, от които е разрешен вносът в Общността на живи еднокопитни и сперма, яйцеклетки и ембриони от еднокопитни
   (нотифицирано под номер C(2009) 6385)
   (текст от значение за ЕИП)
   (2009/624/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), и по-специално член 12, параграфи 1 и 4, както и уводното изречение и точки i) и ii) от член 19 от нея,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (2), и по-специално член 17, параграф 3, буква а) от нея,
   като има предвид, че:
   
               (1)
            
            
               С Решение 2004/211/ЕО на Комисията от 6 януари 2004 година относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни (3), се установява списък на трети страни или части от тях, от които държавите-членки разрешават временното допускане на регистрирани коне, повторното въвеждане след временен износ на регистрирани коне, вноса на еднокопитни за клане, вноса на регистрирани еднокопитни и еднокопитни за разплод и доотглеждане и вноса на сперма, яйцеклетки и ембриони от еднокопитни.
            
         
               (2)
            
            
               В съответствие с член 13, параграф 1, буква в) от Директива 90/426/ЕИО и точка 2 от част А от глава II от приложение Г към Директива 92/65/ЕИО еднокопитни и сперма, яйцеклетки и ембриони от еднокопитни трябва да идват от трети страни или части от техните територии, които са били свободни най-малко 6 месеца от сап.
            
         
               (3)
            
            
               На 5 септември 2008 г. Бразилия уведоми Световната организация за здравето на животните (OIE) за потвърждаването на случай на сап при кон в предградията на São Paulo, щата São Paulo. За да бъде позволено вносът на еднокопитни и техните сперма, яйцеклетки и ембриони да продължи от частите от територията на Бразилия, които са свободни от болестта, Комисията прие Решение 2008/804/ЕО (4), с което се изключва щатът São Paulo от списъка на територии на Бразилия, посочени в приложение I към Решение 2004/211/ЕО.
            
         
               (4)
            
            
               В светлината на информацията и гаранциите, предоставени от Бразилия, и като се отчита, че са изтекли най-малко шест месеца от откриването на случая на сап и унищожаването на заразеното животно, щатът São Paulo следва да бъде възстановен в списъка на територии на Бразилия в приложение I към Решение 2004/211/ЕО, за да бъде позволен вносът на еднокопитни и техните сперма, яйцеклетки и ембриони от тази част от територията на Бразилия. Поради това записът за Бразилия в приложение I към Решение 2004/211/ЕО следва да бъде съответно изменен.
            
         
               (5)
            
            
               Проведена ветеринарна проверка в Мавриций отбеляза недостатъци, които изискват да се ограничи въвеждането в Общността на еднокопитни от посочената страна до регистрирани коне, които отговарят на ветеринарно-санитарните условия, установени в приложение II(Д) към Решение 93/197/ЕИО на Комисията от 5 февруари 1993 г. относно ветеринарно-санитарните условия и ветеринарното сертифициране за внос на регистрирани еднокопитни животни и еднокопитни животни за отглеждане и разплод (5). В тези изисквания, между другото, е включено изискване за пълни три месеца пребиваване в предизносна изолация в одобрен изолационен център, защитен от насекоми вектори, за да се избегне въвеждането на болестта в Общността. Поради това записът за Мавриций в приложение I към Решение 2004/211/ЕО следва да бъде съответно изменен.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение I към Решение 2004/211/ЕО се изменя, както следва:
   
               1.
            
            
               Записът за Бразилия се заменя със следното:
               
                           „BR
                        
                        
                           Бразилия
                        
                        
                           BR-0
                        
                        
                           Цялата страна
                        
                        
                            
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                            
                        
                     
                           BR-1
                        
                        
                           Щатите:
                           Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
                        
                        
                           D
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X
                        
                        
                           X“
                        
                        
                            
                        
                     
         
               2.
            
            
               Записът за Мавриций се заменя със следното:
               
                           „MU
                        
                        
                           Мавриций
                        
                        
                           MU-0
                        
                        
                           Цялата страна
                        
                        
                           E
                        
                        
                           —
                        
                        
                           —
                        
                        
                           X
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —“
                        
                        
                            
                        
                     
         Член 2
   Адресати на настоящото решение са държавите-членки.
   
      Съставено в Брюксел на 28 август 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 224, 18.8.1990 г., стр. 42.
   
      (2)  ОВ L 268, 14.9.1992 г., стр. 54.
   
      (3)  ОВ L 73, 11.3.2004 г., стр. 1.
   
      (4)  ОВ L 277, 18.10.2008 г., стр. 36.
   
      (5)  ОВ L 86, 6.4.1993 г., стр. 16.